open-index/open-wikipedia-markdown huggingface dataset:
จัสติสกันดั้ม

**ZGMF-X09A จัสติสกันดั้ม** (  ; ) เป็นโมบิลสูทเครื่องที่สองของ อัสรัน ซาล่า ในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ 

จัสติสกันดั้มเป็นหนึ่งในโมบิลสูทอีกตัวที่พัฒนามาจากรุ่น GAT-X ซีรีส์ โมบิลสูทเหล่านี้มีเทคโนโลยีนิวตรอนแจมเมอร์แคนเซลเลอร์ซึ่งทำให้ไม่ได้รับผลจากนิวตรอนแจมเมอร์ จึงใช้เตาปฏิกรณ์นิวเคลียร์ฟิชชั่นเป็นแหล่งพลังงานแทนที่จะเป็นแบตเตอรีเหมือนโมบิลสูททั่วๆไป ทำให้สามารถปฏิบัติการได้เป็นเวลานาน

จัสติสกันดั้มเป็นโมบิลสูทแบบเน้นการเคลื่อนไหวที่รวดเร็ว แบ็คแพ็ค"ฟาทัมดับเบิ้ลซีโร่" นั้นสามารถควบคุมด้วยรีโมตให้แยกจากจัสติสกันดั้มได้ ซึ่งสามารถใช้เป็นฐานยืนสำหรับบินในชั้นบรรยากาศหรือแยกไปโจมตีศัตรูก็ได้ ในตัวของจัสติสกันดั้มเองมีอาวุธมาตรฐานคือ ปืนวัลแคน "ซาจิททัส",บีมเซเบอร์ "ลาเซอร์ต้า" และบูมเมอแรงก์บีมติดตั้งไว้เท่านั้น อาวุธระยะไกลนอกจากบีมไรเฟิลจะติดไว้กับฟาทัมดับเบิ้ลซีโร่

อัสรัน ซาล่าได้รับจัสติสกันดั้มจากแพ็ททริก ซาล่าผู้เป็นบิดาเพื่อใช้ตามล่าฟรีด้อมกันดั้มที่คิระ ยามาโตะขโมยไป แต่จากการพูดคุยกับลักซ์ ไคลน์ อัสรันจึงตัดสินใจเข้าเป็นพวกคิระแทน ต่อมายังได้รับการสมทบจากลักซ์ ไคลน์ซึ่งได้ขโมยยานอีเทอร์นัลมาด้วย ในยานลำนี้มีอาวุธซึ่งใช้ประกบกับจัสติสกันดั้มและฟรีด้อมกันดั้มอยู่ นั่นก็คือเมเทีย (METEOR = **M**obile suit **E**mbedded **T**actical **E**nf**OR**cer) ซึ่งเมื่อประกอบกับจัสติสกันดั้มแล้วจะทำให้จัสติสกันดั้มมีพลังสูงขึ้นด้วยอาวุธหลากชนิดของเมเทีย จัสติสกันดั้มถูกทำลายเมื่ออัสรันสั่งระเบิดตัวเองเพื่อทำลายปืนรังสีเจเนซิส

## อินฟีนีตี้จัสติสกันดั้ม

**ZGMF-X19A อินฟินิทจัสติสกันดั้ม** ( ; ) เป็นโมบิลสูทประจำตัวของอัสรัน ซาล่าในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดย คุนิโอะ โอคาวาระ ในช่วงแรกได้รับการตั้งชื่อว่า**ไนท์จัสติส** แต่ถูกเปลี่ยนชื่อเป็น**อินฟินีตี้จัสติส**ตามชื่อแรกเริ่มของแผนการบุกอัฟกานิสถานของอเมริกา นั่นก็คือ"ปฏิบัติการยุติธรรมไร้ขอบเขต"(Operation Infinite Justice)

อินฟินีตี้จัสติสกันดั้มเป็นโมบิลสูทของกลุ่มผู้ภักดีต่อลักซ์ ไคลน์ที่พัฒนาให้อัสรัน ซาล่าโดยใช้ดัดแปลงมาจากที่ซาฟท์ออกแบบไว้และเน้นการต่อสู้ระยะประชิดตัวมากกว่าเดิม แบ็คแพ็ค"ฟาทัมซีโร่วัน"ของอินฟินิทจัสติสสามารถใช้เป็นแท่นยืนหรือแยกไปโจมตีเป้าหมายได้เหมือนเดิม แต่ติดตั้งอาวุธปืนไว้เพียงบีมแคนน่อน"ไฮเปอร์ฟอร์ทิส"เท่านั้น ส่วนอาวุธอื่นจะเป็นอาวุธระยะประชิดจึงใช้ในการพุ่งเข้าเชือดเป้าหมายได้ดีกว่ายิงโจมตี โล่ของอินฟีนีตี้จัสติสนอกจากจะสร้างบีมชิลด์ได้แล้วยังติดตั้ง"ไชน์นิ่งเอดจ์"บูมเมอแรงบีมแบบใช้เป็นบีมเซเบอร์ได้และตะขอสำหรับจับเป้าหมาย"แกรปเปิลสติงเกอร์" ที่ขาทั้งสองข้างสามารถใช้บีมเบลด "กริฟฟอน"ทำลายเป้าหมายด้วยท่าเตะได้ อาวุธอื่นๆก็คือบีมเซเบอร์"ซุปเปอร์ลาเซอร์ต้า", บีมไรเฟิลกำลังสูงและวัลแคนขนาด14มม.และ17.5มม. อินฟินิตี้จัสติสยังคงความสามารถในการประกอบกับเมเทียไว้ เครื่องกำเนิดพลังงานยังคงเป็นแบบเตาปฏิกรณ์นิวเคลียร์เหมือนเดิม

## ดูเพิ่ม
* รายชื่อหุ่นยนต์ใน Cosmic Era

หมวดหมู่:หุ่นยนต์ใน Cosmic Era
ลอยส์ แม็กซ์เวลล์

**ลอยส์ แม็กซ์เวลล์** (Lois Maxwell) เป็นดาราหญิงคนหนึ่งที่มีชื่อเสียงพอสมควร เธอเกิดเมื่อวันที่ 14 กุมภาพันธ์ ค.ศ. 1927 ที่เมืองคิทเชเนอร์ (Kitchener) รัฐออนตาริโอ (Ontario) ประเทศแคนาดา (Canada) บทที่เธอเล่นและเป็นที่รู้จักกันมากที่สุดเห็นจะเป็นบท มันนี่เพ็นนีในภาพยนตร์ชุด เจมส์ บอนด์

thumb|ตัวอย่างภาพยนตร์ในเรื่อง That Hagen Girl

เมื่อตอนเกิด เธอมีชื่อว่า ลอยส์ ฮูเกอร์ (Lois Hooker) เธออาศัยอยู่ในเมืองคิทเชเนอร์จนอายุ 18 ปี ก่อนจะเริ่มเข้าสู่วงการบันเทิงโดยการไปเล่นเป็นดารารับเชิญในละครโทรทัศน์เป็นครั้งคราวในเรื่อง The Saint และ The Persuaders ร่วมกับ โรเจอร์ มัวร์

เธอค่อยๆเข้าสู่วงการบันเทิงมากขึ้นและเจริญก้าวหน้าขึ้นเรื่อยๆ จนในที่สุดก็ได้รับคัดเลือกในรับบท มันนี่เพ็นนี ในภาพยนตร์ชุดบอนด์เดอะซีรีส์ ที่ค่ายภาพยนตร์อีโอเอ็นโปรดักชั่นส์จะจัดทำขึ้นเป็นโปรเจกต์ซีรีส์ระยะยาว เธอได้รับบทมันนี่เพ็นนี ตั้งแต่ภาพยนตร์บอนด์ภาคแรก คือ Dr.No (พยัคฆ์ร้าย 007) ออกฉายในพ.ศ. 2505 ไปจนถึงตอนที่ 14 คือ A View to a Kill (พยัคฆ์ร้ายพญายม) ออกฉายในพ.ศ. 2528 รวมระยะเวลาทั้งสิ้น 23 ปี

ลอยส์ แม็กซ์เวลล์ เสียชีวิตเมื่อวันที่ 29 กันยายน ค.ศ. 2007 สิริอายุรวม 80 ปี ที่เมืองเพิร์ท,ออสเตรเลีย

หมวดหมู่:นักแสดงหญิงชาวแคนาดา
หมวดหมู่:นักแสดงภาพยนตร์หญิงชาวแคนาดา
หมวดหมู่:บุคคลจากรัฐออนแทรีโอ
หมวดหมู่:นักแสดงละครโทรทัศน์หญิงชาวแคนาดา
โวล์ฟ เมสซิ่ง

**โวล์ฟ เมสซิ่ง** () มีชื่อเต็มว่า **โวล์ฟ เกรโกเรวิช เมสซิ่ง** (Wolf Gregorevich Messing; ; ;  Vóľf Gérškovič (Grigór'evič) Méssing) เป็นบุคคลผู้มีพลังจิตที่มีชื่อเสียงคนหนึ่งของโลกในยุคสงครามโลกครั้งที่สอง โวล์ฟ เมสซิ่ง เกิดเมื่อวันที่ 10 กันยายน  ค.ศ. 1899 ที่เมืองโกรากาลวาเรีย ซึ่งเป็นเมืองที่อยู่ติดกับพรมแดนโปแลนด์กับรัสเซีย ใกล้กับกรุงวอร์ซอ เมืองหลวงของประเทศโปแลนด์ 

โดยครอบครัวของเมสซิ่งอยู่ในฐานะยากจนใช้ชีวิตแบบเรียบง่ายและเคร่งศาสนา ในวัยเด็กเมสซิ่งสามารถเรียนรู้และอ่านคำภีร์โบราณของศาสนายิวได้อย่างแตกฉาน จนมีนักบวชคนหนึ่งแถวบ้านได้สนับสนุนให้ไปเรียนต่อทางด้านศาสนาในหมู่บ้านแห่งหนึ่ง แต่เมสซิ่งไม่มีความสุขและไม่ชอบเลย เมื่ออายุได้ 11 ปี เมสซิ่งได้หันเหชีวิตไปท่องโลกด้วยตัวเองตามลำพังโดยมีเงินติดตัวเพียง 18 เซ็นต์  และได้ใช้พลังจิตสะกดพนักงานตรวจตั๋วรถไฟให้เห็นว่าเศษกระดาษที่เมสซิ่งยื่นให้ไปนั้นเป็นตั๋วรถไฟจริง ๆ ซึ่งพนักงานก็ได้เอากระดาษแผ่นนั้นสอดเข้าไปในเครื่องเจาะรู เจาะรูและยื่นให้เมสซิ่งคืน ซึ่งนับว่าเป็นครั้งแรกของเมสซิ่งที่ได้ใช้พลังจิตสะกดผู้อื่น 

โวล์ฟ เมสซิ่ง มาใช้ชีวิตอยู่ ณ เมืองเบอร์ลิน โดยทำงานเป็นพนักงานส่งของในเขตของชาวยิว ครั้งหนึ่งได้เกิดเป็นลมหน้ามืดล้มลงไป หลังจากได้นำส่งเข้าโรงพยาบาล แพทย์ได้ทำการตรวจหัวใจของเมซิ่งแล้วพบว่า หยุดเต้น ไม่หายใจ จึงถูกนำร่างเข้าสู่ห้องเก็บศพและเกือบถูกส่งกลบแล้ว แต่ปรากฏว่าได้มีนักศึกษาแพทย์คนหนึ่งได้ทำการตรวจร่างกายของเมสซิ่งอย่างละเอียดอีกครั้งหนึ่ง พบว่า เมสซิ่งยังไม่ตาย เพียงแต่หัวใจและชีพจรเต้นอ่อนมากจนแทบจะวัดไม่ได้เลย ซึ่งต่อมาได้มีนักวิทยาศาสตร์ที่ศึกษาด้านพลังจิตและเรื่องลึกลับนี้ เชื่อว่า เหตุการณ์นี้เป็นการสะกดจิตตัวเอง

โวล์ฟ เมสซิ่ง ได้พบปะกับบุคคลที่มีชื่อเสียงหลายคนระดับโลก เช่น อัลเบิร์ต ไอน์สไตน์, ซิกมันด์ ฟรอยด์ และมหาตมะ คานธี โดยได้แสดงพลังจิตของตนเองให้ได้ดู ในการทดสอบกับไอสไตน์และฟรอยด์ เมสซิ่งได้รับคำสั่งจากจิตของฟรอยด์ให้ดึงหนวดของไอน์สไตน์มา 3 เส้น ซึ่งก็ปรากฏว่าทำได้ตรงตามคำสั่ง และกับมหาตมะ คานธี สามารถหยิบขลุ่ยขึ้นมาจากลิ้นชักบนโต๊ะและยื่นให้คานธีตามคำสั่งของคานธีจริง ๆ และอีกครั้งหนึ่งสามารถหาเพชรประจำตระกูลมูลค่าสูงถึง 8 แสนเหรียญของคหบดีชาวโปแลนด์ที่หายไปในงานเลี้ยงครั้งหนึ่งได้ โดยที่ได้ระดมคนหาจนทั่วแล้วก็ไม่พบ แต่เมสซิ่งรู้ว่าเพชรซ่อนอยู่ในตุ๊กตาหมีในห้องของคนงานในบ้านคณบดีนั่นเอง เนื่องจากลูกชายตัวเล็ก ๆ ของคนรับใช้ในบ้านเป็นผู้นำไปซ่อนเอง

ความสามารถของเมสซิ่งยังสามารถทำนายเหตุการณ์ล่วงหน้าได้อีกด้วย หลายต่อหลายครั้งที่ออกแสดง เมสซิ่งได้ทำนายเหตุการณ์สงครามไว้ว่า ดินแดนแถบคาบสมุทรบอลติก, ไบโลรัสเซีย, ยูเครน จะตกอยู่ภายใต้การยึดครองของนาซี หรือเป็นผู้ทำนายถึงจุดจบของอดอล์ฟ ฮิตเลอร์ จนถูกทางนาซีไล่ล่าตัวอย่างหนัก ซึ่งทุกอย่างก็ปรากฏเป็นจริงดังคำทำนายทุกอย่าง

โวล์ฟ เมสซิ่ง เสียชีวิตเมื่อวันที่ 8 พฤศจิกายน ค.ศ. 1974 ที่กรุงมอสโคว์ ประเทศรัสเซีย

## อ้างอิง
*
## แหล่งข้อมูลอื่น

หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2517
หมวดหมู่:สิ่งเหนือธรรมชาติ
หมวดหมู่:สิ่งเหนือธรรมชาติ
หมวดหมู่:บุคคลจากจังหวัดมาซอฟแช
หมวดหมู่:ชาวยิวโปแลนด์
007 เพชฌฆาตปืนทอง

***007 เพชฌฆาตปืนทอง*** () เป็นภาพยนตร์แนวสายลับฉายเมื่อปี ค.ศ. 1974 เป็นภาพยนตร์เรื่องที่เก้าใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สอง ภาพยนตร์ดัดแปลงบางส่วนจากนวนิยายชื่อเดียวกันของเอียน เฟลมมิง เมื่อปี ค.ศ. 1965 โดยวางจำหน่ายหลังเขาเสียชีวิตแล้ว ในภาพยนตร์ บอนด์ถูกส่งไปตามหาเครื่อง โซเลกซ์ อะจิเทเทอร์ อุปกรณ์ที่สามารถกักเก็บพลังแสงอาทิตย์ได้ ขณะเดียวกันบอนด์ก็ได้เผชิญหน้ากับ "เพชฌฆาตปืนทอง" ฟรานซิสโก สะการามังกา

*007 เพชฌฆาตปืนทอง* เป็นภาพยนตร์บอนด์เรื่องที่สี่และเรื่องสุดท้ายที่กำกับโดย กาย แฮมิลตัน เขียนบทโดย ริชาร์ด เมบอมและทอม แมนกีวิกซ์ ภาพยนตร์ดำเนินเรื่องในช่วงเกิดวิกฤติพลังงานปี ค.ศ. 1973 ทำให้มีอิทธิพลต่อบทภาพยนตร์ อังกฤษในเวลานั้นยังไม่ฟื้นตัวเต็มที่จากวิกฤตินี้ เมื่อภาพยนตร์เรื่องนี้ได้เปิดตัวในเดือนธันวาคมปี ค.ศ. 1974 ภาพยนตร์ยังสะท้อนถึงภาพยนตร์แนวศิลปะการต่อสู้ซึ่งเป็นที่นิยมในเวลานั้น โดยมีฉากกังฟูและฉากหลังส่วนใหญ่เป็นสถานที่ในเอเชีย ภาพยนตร์ดำเนินเรื่องและถ่ายทำที่ ประเทศไทย, ฮ่องกงและมาเก๊า ส่วนหนึ่งของภาพยนตร์ดำเนินเรื่องในเบรุต, ประเทศเลบานอน แต่ว่าไม่ได้ถ่ายทำที่นั่น

ภาพยนตร์ได้รับการตอบรับที่หลากหลาย นักวิจารณ์บางคนอธิบายว่านี่คือจุดต่ำที่สุดของภาพยนตร์ชุดในเวลานั้น คริสโตเฟอร์ ลี ได้รับคำชมจากการแสดงเป็นสะการามังกา ตัวร้ายที่มีทักษะและความสามารถคล้ายกับบอนด์ แต่นักวิจารณ์บางคนก็ติภาพยนตร์ทั้งเรื่อง โดยเฉพาะเรื่องตลกขบขันและการแสดงของมัวร์และบริตต์ เอ็กแลนด์ ภาพยนตร์ทำเงินได้น้อยกว่า *[[พยัคฆ์มฤตยู 007]]* (1973) ภาพยนตร์บอนด์ก่อนหน้านี้ ทำให้เป็นภาพยนตร์ที่ทำเงินน้อยที่สุดเป็นอันดับที่สี่ในภาพยนตร์ชุดบอนด์ ถึงแม้ว่าจะทำกำไรก็ตาม มีรายงานว่าการสร้างภาคต่อของแฟรนไชส์นั้นกำลังตกอยู่ในอันตราย *007 เพชฌฆาตปืนทอง* เป็นภาพยนตร์บอนด์เรื่องสุดท้ายที่สร้างร่วมกันโดย แฮรรี ซอลต์ซแมนและอัลเบิร์ต อาร์. บรอคโคลี หลังซอลต์ซแมนขายหุ้นของเขาร้อยละ 50 ในดันจาก บริษัทแม่ของอีออนโปรดักชันส์ หลังภาพยนตร์ฉาย

## เรื่องย่อ
**เจมส์ บอนด์** (โรเจอร์ มัวร์) ต้องเจอกับฟรานซิสโก้ สการามังก้า (Christopher Lee) สุดยอดนักฆ่าที่มีฉายาว่าเพชฌฆาตปืนทอง เพราะเขาจะรับจ้างฆ่าคนด้วยเงินสูงถึง 1 ล้านดอลล่าร์ และเขาจะสังหารเหยื่อด้วยปืนและกระสุนทองคำของเขาเท่านั้น และเป้าหมายต่อไปของเขาคือเจมส์ บอนด์ นั่นเอง

## ตัวละครหลัก

## เกร็ด
* คริสโตเฟอร์ ลี โด่งดังจากหนังจอเงินชุดแดร็กคูล่า ตั้งแต่ปี 1959-1973 เคยเป็นดาราสมทบหลายตอนในทีวีซีรีส์ยอดฮิตทั่วโลก ขวัญใจสายลับ/The Avengers (1967-1969) ก่อนแสดงเรื่องนี้
*หลายฉากได้ถ่ายทำในประเทศไทย เช่น คลองภาษีเจริญ, วัดนางชีโชติการาม, เวทีมวยลุมพินี, ถนนราชดำเนินในกรุงเทพมหานคร และเขาตะปูในจังหวัดพังงา ซึ่งทำให้เขาตาปูเป็นที่รู้จักโด่งดังไปทั่วโลกในฐานะ "เกาะเจมส์ บอนด์" (James Bond Island) 

## ดูเพิ่ม
* รายชื่อภาพยนตร์เจมส์ บอนด์

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์เจมส์ บอนด์
พ
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่มีฉากในประเทศไทย
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ที่ถ่ายทำในจังหวัดพังงา‎
หมวดหมู่:ภาพยนตร์ที่ถ่ายทำในจังหวัดภูเก็ต‎
007 พยัคฆ์ร้ายสุดที่รัก

***007 พยัคฆ์ร้ายสุดที่รัก*** () เป็นภาพยนตร์แนวสายลับฉายเมื่อปี ค.ศ. 1977 เป็นภาพยนตร์เรื่องที่สิบใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สาม, ร่วมกับ บาร์บารา บาคและเคิร์ด เยือร์เกินส์ กำกับโดย ลูอิส กิลเบิร์ต จากบทภาพยนตร์โดย คริสโตเฟอร์ วูดและริชาร์ด เมบอม

ชื่อภาพยนตร์นำมาจากนวนิยายชื่อเดียวกันของเอียน เฟลมมิง เมื่อปี ค.ศ. 1962 แต่เนื้อเรื่องในภาพยนตร์ไม่มีองค์ประกอบใด ๆ ที่มาจากนวนิยายเลย เนื้อเรื่องในภาพยนตร์เกี่ยวกับ คาร์ล สตรอมเบิร์ก ผู้สันโดษและบ้าอำนาจที่ต้องการจะทำลายโลกเพื่อที่เขาจะได้เป็นคนสร้างอารยธรรมใหม่ใต้ทะเล บอนด์ร่วมมือกับ อาเนีย อะมาโซวา สายลับโซเวียต เพื่อหยุดยั้งแผนดังกล่าว ขณะเดียวกันทั้งสองคนถูกตามล่าโดย จอว์ส สมุนผู้แข็งแกร่งของสตรอมเบิร์ก

ภาพยนตร์ถ่ายทำที่ประเทศอียิปต์ (ไคโรและลักซอร์) และ อิตาลี (คอสตา สแมราลดา, ซาร์เดญญา) ฉายใต้น้ำถ่ายทำที่ประเทศบาฮามาส (แนสซอ) และฉากขนาดใหญ่ซึ่งเป็นฉากภายในเรือบรรทุกน้ำมันขนาดใหญ่ ถ่ายทำใน เวทีเสียงใหม่ สร้างขึ้นที่ไพน์วูดสตูดิโอส์ *007 พยัคฆ์ร้ายสุดที่รัก* ได้รับการตอบรับที่ดีจากนักวิจารณ์ โดยชมในเรื่องการแสดงของมัวร์และเรื่องราวที่สมจริงมากขึ้น ดนตรีประกอบภาพยนตร์โดย มาร์วิน แฮมลิส ก็ประสบความสำเร็จเช่นกัน ภาพยนตร์ได้รับการเสนอชื่อใน รางวัลออสการ์ สามสาขาและได้รับการเสนอชื่อในรางวัลอื่น ๆ อีกมากมาย มีนวนิยายที่ดัดแปลงจากภาพยนตร์ เขียนโดย คริสโตเฟอร์ วูด ชื่อว่า *[[เจมส์ บอนด์, เดอะสปายฮูเลิฟมี]]*

## เรื่องย่อ

เจมส์ บอนด์ (Roger Moore) ต้องมาร่วมมือกับสายลับสาวจากรัสเซียนามว่า ผู้พันแอนย่า อเมโซวา (Barbara Bach) หรือรห้สว่า ทริปเปิ้ลเอ๊กซ์ ทั้งสองต้องมาจับมือกันยับยั้งแผนการร้ายของ คาร์ล สตอรมเบิร์ก (Curd Jurgens) ที่ต้องการจะจมโลกสู่ใต้ผืนน้ำ

## ตัวละครหลัก

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์เจมส์ บอนด์
หมวดหมู่:ภาพยนตร์อังกฤษที่ออกฉายในปี พ.ศ. 2520
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่มีฉากในประเทศออสเตรีย
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์ที่ถ่ายทำในประเทศมอลตา
หมวดหมู่:ภาพยนตร์ที่ถ่ายทำในประเทศอียิปต์
หมวดหมู่:ภาพยนตร์เกี่ยวกับเรือดำน้ำ
.ke

**.ke** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเคนยา เริ่มใช้ครั้งแรกเมื่อ พ.ศ. 2536

## ดูเพิ่ม
* Domain Name System
* โดเมนระดับบนสุดตามรหัสประเทศ

ke
เมและรถบัสแมวน้อย

***เมและรถบัสแมวน้อย*** หรือ ***เม โตะ โคะเนะโกะบะซุ*** (, , แปลตรงตัว: เมและรถบัสลูกแมว) เป็นภาพยนตร์สั้นที่เป็นภาคต่อของภาพยนตร์ที่ออกฉายเมื่อ ค.ศ. 1988 เรื่อง *[[โทโทโร่เพื่อนรัก]]* จากค่ายสตูดิโอจิบลิ เรื่องนี้ถูกเขียนและกำกับโดย ฮะยะโอะ มิยะซะกิ และมีตัวละครชื่อ *เม* จากภาคแรกเป็นตัวดำเนินเรื่อง เธอได้ผจญภัยในยามค่ำคืนกับรถบัสลูกแมว และรถบัสแมวคันอื่นๆ

*เมและรถบัสแมวน้อย* จัดฉายเฉพาะที่พิพิธภัณฑ์จิบลิและได้นำไปฉายนอกญี่ปุ่นไม่กี่แห่งที่สหรัฐอเมริกา เพื่อฉลองการเริ่มฉายภาพยนตร์เรื่อง *[[Spirited Away|สปิริตด์ อเวย์]]* อย่างไรก็ตามภาพยนตร์สั้นเรื่องนี้ยังคงถูกฉายหมุนเวียนไปตามตารางเวลาการฉายภาพยนตร์สั้นในพิพิธภัณฑ์จิบลิ ปัจจุบันยังไม่มีกำหนดการฉายในรูปแบบอื่น

## แหล่งข้อมูลอื่น
* เว็บไซต์อย่างเป็นทางการของ Ghibli Museum 
* Mei and the Kittenbus

หมวดหมู่:สตูดิโอจิบลิ
หมวดหมู่:อนิเมะ
หมวดหมู่:มิวสิกวิดีโอ
.kn

**.kn** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเซนต์คิตส์และเนวิส เริ่มใช้ครั้งแรกเมื่อ พ.ศ. 2534

## ดูเพิ่ม
* Domain Name System
* โดเมนระดับบนสุดตามรหัสประเทศ

kn
.ky

**.ky** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะเคย์แมน รหัสดังกล่าวได้รับการเลือกเนื่องจากได้มีการจัดสรรตัวเลือกที่เป็นไปได้อื่น ๆ ไว้แล้ว การจดทะเบียนจำกัดเฉพาะผู้อยู่อาศัยและบริษัทที่จดทะเบียนในหมู่เกาะเคย์แมนด้วยที่อยู่ในพื้นที่ แต่ข้อจำกัดนี้ถูกยกเลิกในเดือนกันยายน ค.ศ. 2015 หมู่เกาะเคย์แมนยังมีรหัส CYM ซึ่งเป็นรหัสสามตัวอักษรสากล และชนะการประมูลเพื่อมอบโดเมน .cym ในการขยายพื้นที่โดเมนระดับบนสุดในอนาคต

## ดูเพิ่ม
* Domain Name System
* โดเมนระดับบนสุดตามรหัสประเทศ
* .uk

## อ้างอิง

## แหล่งข้อมูลอื่น
* IANA .ky whois information
* .ky domain registration website
* OfReg

ky
.lb

**.lb** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเลบานอน เริ่มใช้ครั้งแรกเมื่อ พ.ศ. 2536

## ประวัติ
Lebanese Domain Registry (LBDR) ก่อตั้งขึ้นใน ค.ศ. 1993 โดยให้บริการโดเมนไม่เสียค่าใช้จ่ายให้แก่ผู้ลงทะเบียนโดยตรง โดยไม่ต้องใช้รูปแบบผู้ให้บริการจดทะเบียน ตั้งแต่วันที่ 1 กุมภาพันธ์ ค.ศ. 2021 เป็นต้นมา LBDR ได้นำรูปแบบผู้ให้บริการจดทะเบียนมาใช้ และผู้ลงทะเบียนไม่สามารถลงทะเบียนโดเมนของตนโดยตรงกับผู้ให้บริการจดทะเบียนได้อีกต่อไป ในเวลาเดียวกัน ผู้ให้บริการจดทะเบียนยังนำค่าธรรมเนียมรายปีสำหรับโดเมนมาใช้และยกเลิกข้อกำหนดเครื่องหมายการค้าสำหรับผู้ลงทะเบียนอีกด้วย เมื่อวันที่ 13 กรกฎาคม ค.ศ. 2023 ICANN เข้ามารับช่วงต่อการจัดการในทะเบียนโดเมน .lb ในบทบาทผู้ดูแล เนื่องจากผู้จัดการทะเบียนโดเมนเสียชีวิต เมื่อวันที่ 21 มกราคม ค.ศ. 2024 ICANN ได้อนุมัติการโอน .lb ไปยัง Internet Society Lebanon ซึ่งเป็นทะเบียนโดเมนใหม่

## โดเมนระดับสอง

* **com.lb** – เชิงพาณิชย์
* **edu.lb** – การศึกษา
* **gov.lb** – รัฐบาล
* **net.lb** – โครงสร้างพื้นฐานเครือข่าย
* **org.lb** – องค์กร

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .lb whois information

lb
.ma

**.ma** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโมร็อกโก เริ่มใช้ครั้งแรกเมื่อ พ.ศ. 2536

## ข้อมูล
*โดเมนที่ลงทะเบียนโดยรวมภายใต้ .ma: 118,471 (2024-07-03)
*ผู้ใช้อินเทอร์เน็ตทั้งหมดในโมร็อกโก: ประมาณ 19,021,000 (2016)
*การเชื่อมต่อ ADSL ในโมร็อกโกทั้งหมด: ประมาณ. 550,000 (2007)

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .ma whois information
* ANRT Registry website
* List of .MA Domain registrars
* .MA Domain whois
* .MA Domain Name Registrar
* .MA Official Registrar

ma
.mm

**.mm** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศพม่า เริ่มใช้ครั้งแรกเมื่อ พ.ศ. 2540

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* NIC Domain Registry for Burma, Not Working as of 2017 May 04 
* NIC Domain Registry for Burma/Myanmar 
* Network Information Center - Posts and Telecommunications Department

mm
.mq

**.mq** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับมาร์ตินีก เริ่มใช้ครั้งแรกเมื่อ พ.ศ. 2540

## ดูเพิ่ม
* .fr&nbsp;–CC TLD สำหรับประเทศฝรั่งเศส
* .eu&nbsp;–CC TLD สำหรับสหภาพยุโรป
* Domain Name System
* โดเมนระดับบนสุดตามรหัสประเทศ

## แหล่งข้อมูลอื่น
* IANA .mq whois information

mq
.mg

**.mg** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมาดากัสการ์ เริ่มใช้ครั้งแรกเมื่อ พ.ศ. 2538

## โดเมนระดับที่สอง
* **.org.mg**: สำหรับองค์กรทั่วไป
* **.nom.mg**: สำหรับบุคคลทั่วไป
* **.gov.mg**: สำหรับหน่วยงานรัฐบาล
* **.prd.mg**: สำหรับโครงการวิจัยหรือโปรแกรม
* **.tm.mg**: สำหรับเครื่องหมายการค้าจดทะเบียน
* **.edu.mg**: สำหรับสถาบันการศึกษา
* **.mil.mg**: สำหรับหน่วยงานทางทหาร
* **.com.mg**: สำหรับการพาณิชย์และธุรกิจ

## อ้างอิง
* IANA .mg whois information 
* .mg domain registration website

## ดูเพิ่ม
* Domain Name System
* โดเมนระดับบนสุดตามรหัสประเทศ

mg
.mt

**.mt** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมอลตา เริ่มใช้ครั้งแรกเมื่อ พ.ศ. 2535

## ดูเพิ่ม
* Domain Name System
* โดเมนระดับบนสุดตามรหัสประเทศ

mt
.my

**.my** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมาเลเซีย เริ่มใช้ครั้งแรกเมื่อ พ.ศ. 2530

## ซีอีโอ
นี่คือรายชื่อซีอีโอของ MYNIC: 

* ชารียา ฮานิซ บินตี ซุลกิฟลี (1 สิงหาคม 2006 – 30 ตุลาคม 2010)
* เติงกู อินตัน นาร์กียะฮ์ บินตี เติงกู อษมัน (1 กุมภาพันธ์ – 21 ธันวาคม 2011)
* มูฮัมมัด อิกมาลุดดิน บิน อิซมาอิล (3 กันยายน 2012 – 4 กุมภาพันธ์ 2013)
* ยังเบอร์บาฮาเกีย ดาตุก ฮํซนุล ฟัดลี บิน ฮาซัน (8 ตุลาคม 2013 – ปัจจุบัน)

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .my whois information
* myNIC – Malaysia's mynic/registrar

my
กลอเรีย เอสเตฟาน

**กลอเรีย เอสเตฟาน** (Gloria Estefan หรือชื่อจริงว่า Gloria María Milagrosa Fajardo García) เกิด 1 กันยายน พ.ศ. 2500 ที่กรุงอาบานา ประเทศคิวบา กลอเรีย เริ่มจากการเป็นนักร้องนำวงที่มีชื่อว่า Miami Latin Boys แต่ต่อมาก็ได้เปลี่ยนชื่อเป็น Miami Sound Machine ต่อมาวงได้มีเพลงฮิตระดับสากลอย่างเพลง “Dr. Beat” และ “Conga” และเธอมียอดขายอัลบั้มรวมมากกว่า 90 ล้านอัลบั้มทั่วโลก

## ประวัติ
เมื่ออายุ 2 ขวบต้องระหกระเหินไปอยู่สหรัฐอเมริกา เพราะเกิดความวุ่นวายทางการเมืองในคิวบา ช่วงที่พล.อ.ฟีเดล กัสโตร ขึ้นปกครองประเทศ ขณะที่พ่อของกลอเรียเป็นทหารของอีกฝ่าย เมื่อย้ายมาไมแอมีแล้ว พ่อของกลอเรียได้เข้าร่วมกองทัพสหรัฐ โดยไปรบสงครามเวียดนาม เมื่อกลับมาพ่อจึงล้มป่วย

ในช่วงวัยรุ่น กลอเรียฝันอยากเป็นนักจิตวิทยา จึงขอทุนและได้เรียนที่มหาวิทยาลัยไมแอมี ในปี 2518 ตั้งอกตั้งใจเป็นนักศึกษาที่ดี แต่ด้วยความที่ลึก ๆ แล้วรักเสียงดนตรี จึงเข้าร่วมร้องเพลงกับวงดนตรีคิวบา-อเมริกัน ชื่อ ไมแอมีละตินบอยส์ เธอได้เป็นแฟนกับเอมีลีโอ เอสเตฟาน นักดนตรีที่เล่นคีย์บอร์ด ซึ่งเข้ามาช่วยเทรนการร้องเพลงและลีลาการแสดงบนเวที ในที่สุดเธอจึงเข้าร่วมวงกับงานกับเอมีลีโอในปี 2521 ในขณะที่เธออายุ 21 ปี

วงไมอามี่ ซาวนด์ฯ มีโอกาสอัดแผ่นเสียง 4 อัลบั้มเป็นเพลงภาษาสเปน ช่วงปี 2524-2526 และในปี 2527 จึงก้าวเข้าสู่ระดับอินเตอร์ ด้วยการด้วยการอัดเพลงภาษาอังกฤษในซิงเกิล "Dr.Beat" และมีผลงานดังๆ เรื่อยๆ มา รวมถึงได้ทัวร์คอนเสิร์ตไปยังที่ต่าง ๆ

ในปี 2532 กลอเรียจึงมีโอกาสออกอัลบั้มในฐานะศิลปินเดี่ยว ซิงเกิล Don"t Wanna Lose You โด่งดังขึ้นอันดับ 1 ของชาร์ตอเมริกา

ชื่อเสียงของกลอเรียฉุดไม่อยู่นับแต่นั้น อัลบั้มและซิงเกิลของเธอทุกชุดมีเสียงตอบรับที่ดีมากทั้งในด้านการขายและรางวัลทั้งได้แสดงบนเวทีสำคัญอย่างมหกรรมโอลิมปิกหรือการแข่งขันซูเปอร์โบลส์ ขณะที่ชีวิตครองครัวยังหวานชื่น เมื่อมีพยานรักเป็นลูกชายชื่อ นายิบ ในปี 2523 และเอมิลี่ มารี ในปี 2537

ในปี พ.ศ. 2542 เธอได้ร่วมงานกับวงบอยแบนด์ เอ็นซิงค์ ในเพลงประกอบภาพยนตร์เรื่อง Music of The Heart เพลง “Music Of My Heart” ขึ้นชาร์ทบิลบอร์ดในอันดับที่ 2 และถูกเสนอชื่อเข้าชิงรางวัลออสการ์ด้วย

## ผลงาน
;ผลงานเดี่ยว
* Cuts Both Ways
* Into the Light
* Mi Tierra
* Christmas Through Your Eyes
* Hold me, Thrill me, Kiss me
* Abriendo Puertas
* Destiny
* Gloria!
* Alma Caribeña
* Unwrapped
* 90 Millas

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* Gloria Estefan Official Facebook
* Gloria Estefan Official Fan TV
* Conga OnLine Fans 

หมวดหมู่:นักร้องอเมริกัน
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงคอนทราลโต
หมวดหมู่:บุคคลจากอาบานา
หมวดหมู่:บุคคลจากไมแอมี
.mz

**.mz** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโมซัมบิก เริ่มใช้ครั้งแรกเมื่อ พ.ศ. 2535 การจดทะเบียนจะอยู่ในระดับที่สาม รองจากชื่อระดับที่สอง ได้แก่ **co.mz** , **net.mz** , **adv.mz** , **mil.mz** , **org.mz** , **ac.mz** , **gov.mz**และ**edu.mz**

## ดูเพิ่ม
* Domain Name System
* โดเมนระดับบนสุดตามรหัสประเทศ

## แหล่งข้อมูลอื่น
* เว็บไซต์ทางการ
mz
เอสเอฟ-260

thumb|เอสเอฟ-260

**เอสเอฟ-260** (SF-260) ในชื่อเดิมว่า SIAI-Marchetti SF-260 และชื่อปัจจุบันคือ Aermacchi SF.260 เครื่องบินขนาดเบาชนิดหนึ่ง ใช้ในการฝึกหัดในทางการทหาร ออกแบบโดย สเตลีโอ ฟราตี (Stelio Frati) โดยในช่วงแรกได้ออกแบบมาให้ อาเบียมีลาโน (Aviamilano) โดยทำการบินครั้งแรกเมื่อ 15 กรกฎาคม พ.ศ. 2507 และการสร้างจริงได้ถูกสร้างหลังจากที่ มาร์เกตตี (SIAI Marchetti) ได้ซื้อแผนผังออกแบบ (ปัจจุบัน แอร์มักคี (Aermacchi) ได้ซื้อบริษัทมาร์เกตตี ในปี พ.ศ. 2540) เครื่องบินเอสเอฟ-260 ได้นิยมนำมาใช้เนื่องจากมีน้ำหนักเบา

ในประเทศไทย ตั้งแต่พ.ศ. 2516 ทอ. ซื้อ บ.ฝึก แบบ SF 260 MT จากประเทศอิตาลี เพื่อนำมาฝึกศิษย์การบินชั้นมัธยม ให้มีความรู้ความชำนาญในการบินเพียงพอกับการปฏิบัติภารกิจที่ได้รับมอบหมาย และทดแทนเครื่องบินฝึกแบบเดิมที่บรรจุประจำการมาช้านาน ได้กำหนดชื่อเครื่องบินฝึก SF 260 MT นี้ว่า บ.ฝ.15 ประจำการใน รร.การบิน

## อ้างอิง

หมวดหมู่:เครื่องบินมัคชี
หมวดหมู่:เครื่องบินฝึก
บันได (แก้ความกำกวม)

**บันได** อาจหมายถึง

* บันได สิ่งที่ใช้สำหรับเคลื่อนที่ขึ้นที่สูง 
* บริษัทบันได บริษัทผลิตของเล่นและเกมของญี่ปุ่น
คอมพิวเตอร์แบบตั้งโต๊ะ

thumb|250px|right|คอมพิวเตอร์แบบตั้งโต๊ะ
**คอมพิวเตอร์แบบตั้งโต๊ะ** () หมายถึง คอมพิวเตอร์ที่ออกแบบมาเพื่อใช้งานบนโต๊ะ ที่ใช้ตามบ้านหรือสำนักงานทั่วไป เช่น คอมพิวเตอร์ส่วนบุคคล เป็นต้น โดยคอมพิวเตอร์ตั้งโต๊ะนั้นมีตัวเครื่องที่มีอุปกรณ์ฮาร์ดแวร์ต่างๆ รวมกัน เรียกว่า **เคส** ส่วนชิ้นส่วนอื่นไปที่แยกจากเคส เช่น หน้าจอ เมาส์ คีย์บอร์ด คอมพิวเตอร์ตั้งโต๊ะนั้นถูกออกแบบมาเพื่อใช้ในสถานที่ มิได้ทำมาเพื่อขนย้ายแบบแล็ปท็อป จึงทำให้ตัวเครื่องมีขนาดใหญ่ และไม่มีแบตเตอรี่ แต่คอมพิวเตอร์ตั้งโต๊ะนั้นให้ประสิทธิภาพในการทำงานมากกว่าแล็ปท็อปในราคาที่ไกล้เคียงกัน และคอมพิวเตอร์ตั้งโต๊ะนั้นสามารถซ่อมแซมได้ง่ายกว่าอีกด้วย
## ดูเพิ่ม
* แล็ปท็อป (คอมพิวเตอร์พกพา)

## อ้างอิง

หมวดหมู่:ประวัติฮาร์ดแวร์คอมพิวเตอร์
หมวดหมู่:ประเภทของคอมพิวเตอร์
หมวดหมู่:คอมพิวเตอร์ส่วนบุคคล
ทัชแพด

thumb|right|ทัชแพดของโน้ตบุ๊คยี่ห้อไอบีเอ็ม

**ทัชแพด** () เป็นอุปกรณ์ป้อนข้อมูลที่นิยมใช้ในคอมพิวเตอร์โน้ตบุ๊ค ทัชแพดใช้ในการเลื่อนเคอร์เซอร์ โดยใช้การเคลื่อนไหวของนิ้วมือ ทัชแพดมักเป็นอุปกรณ์ที่ใช้ทดแทนเมาส์ บางครั้งพบได้ในพีดีเอ โดยทั่วไปมีขนาดใหญ่ไม่เกิน 20 ตารางเซนติเมตร

ทัชแพดบางยี่ห้อมีจุดที่เป็น 'hotspot' หรือบริเวณพิเศษที่ใช้สำหรับทำงานอื่นๆ นอกเหนือไปจากการเลื่อนเคอร์เซอร์ เช่น บริเวณขอบด้านข้างของทัชแพด สามารถใช้แทนสกรอลบาร์ เป็นต้น

หมวดหมู่:อุปกรณ์อินพุตคอมพิวเตอร์
ทาน

**ทาน** หมายถึง *การให้, การแบ่งปัน, การเสียสละ, การเอื้อเฟื้อ* หรืออีกความหมายหนึ่งคือ *วัตถุที่พึงให้*

ทานที่แปลว่า *การให้, การแบ่งปัน, การเสียสละ, การเอื้อเฟื้อ* หมายถึงการให้ทานด้วยจิตใจที่ดีงาม มุ่งเพื่อบูชาพระคุณ เช่นที่ให้แก่บิดามารดา ถวายแก่พระสงฆ์ เป็นต้นบ้าง มุ่งเพื่อสงเคราะห์ เช่นที่ให้แก่คนตกทุกข์ได้ยาก ให้แก่คนทั่วไปด้วยความกรุณาสงสารบ้าง

ทานที่แปลว่า *วัตถุที่พึงให้* ย่อมาจาก "ทานวัตถุ" หมายถึงสิ่งของสำหรับให้สำหรับเสียสละให้ผู้อื่น ได้แก่สิ่งของที่ถวายพระ สิ่งของที่ควรนำไปให้เพื่อตอบแทนบุญคุณแก่ผู้มีพระคุณ เช่นพ่อแม่ ครู อาจารย์ ญาติผู้ใหญ่ เรียกว่าไทยทาน บ้าง ไทยธรรม บ้าง มี 10 อย่าง ทานสูตร
ได้แก่ อาหาร, น้ำ, เครื่องนุ่งห่ม, ยานพาหนะ, มาลัยและดอกไม้, ของหอม (ธูปเทียน), เครื่องลูบไล้ (สบู่เป็นต้น), ที่นอน, ที่อยู่อาศัย, และประทีป (ไฟหรือไฟฟ้า) การให้ทานวัตถุ 10 อย่างนี้มีผลอานิสงส์มากเพราะเป็นสิ่งที่ให้ประโยชน์อย่างเดียว ไม่มีโทษ ไม่มีพิษภัยแก่ผู้รับ การเลือกของที่จะให้บัณฑิตสรรเสริญ ด้วยจิตใจที่ดีงาม

ทานเป็นบุญอย่างหนึ่ง เรียกว่า "ทานมัย" คือบุญที่เกิดจากการให้ เป็นสังคหวัตถุ คือเป็นเครื่องยึดเหนี่ยวจิตใจกันไว้ได้ และเป็นบ่อเกิดแห่งบารมีที่เรียกว่า **ทานบารมี**

การให้ทานมีวัตถุประสงค์สำคัญในการคลายความตระหนี่ ความเห็นแก่ตัว ความโลภในจิตใจมนุษย์ ส่งผลให้เกิดความ ใส สว่าง สะอาดของจิตใจขึ้นมา

## ประเภทของทาน
# อามิสทาน คือการให้วัตถุสิ่งของ พระพุทธเจ้าตรัสว่า ข้าว (อาหาร) และน้ำเป็นทรัพย์โดยปรมัตถ์ สิ่งอื่นเป็นทรัพย์โดยบัญญัติเพราะเกิดจากการสมมุติของของคนที่ทำให้เกิดความจำเป็น เช่น เสื้อผ้าถ้าใส่กันอาย เงินทองเพชรที่กินไม่ได้และไม่มีประโยชน์ (อามิสแปลว่าวัตถุสิ่งของ)
# ธรรมทาน คือการให้ที่ไม่เป็นวัตถุสิ่งของ ได้แก่ ให้สติ ให้ธรรมะ สอนคุณธรรม ให้กำลังใจ ให้อภัย (อภัยทาน) ให้วิทยาความรู้วิทยาทาน
# อภัยทาน คือการยกโทษด้วยการไม่พยาบาทจองเวร บัณฑิตกล่าวเป็นทานที่ให้ได้ยากที่สุด โดยเฉพาะการให้อภัยศัตรูหรือผู้ที่ทำร้ายตนอย่างสาหัส

## หลักธรรมที่กล่าวถึงทาน

* บุญกิริยาวัตถุ
* ทศพิธราชธรรม
* บารมี 10

## ดูเพิ่ม
* จาคะ

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
มิวสิกบ็อกซ์

**มิวสิกบ็อกซ์** () คืออัลบั้มที่ 4 (อัลบั้มสตูดิโอที่ 3) ของศิลปินหญิงชาวอเมริกัน มารายห์ แครี่ ออกวางขายในสหรัฐอเมริกาเมื่อวันที่ 31 สิงหาคม ค.ศ. 1993 โดยโคลัมเบีย เรคคอร์ดส เพลงช้าในอัลบั้มนี้เขียนโดย มารายห์ แครี่,วอลเตอร์ อฟานาเซียฟ และเบบี้เฟส (ที่ร่วมงานกันในอัลบั้ม *[[อีโมชั่นส์ (อัลบั้ม)|อีโมชั่นส์]]* ) ,ส่วนเพลงเร็ว ส่วนใหญ่จะเขียนโดย คลิวิลส์ แอนด์ โคล 

ซิงเกิ้ลแรก Dreamlover ขึ้นอันดับ 1 ทั้งในอเมริกาและแคนาดา และซิงเกิ้ลที่ 2 Hero ก็ขึ้นอันดับ 1 ในอเมริกานาน 4 สัปดาห์ ส่วนซิงเกิ้ลที่ 3 Without You ถือเป็นเพลงฮิตอันดับ 1 เพลงแรกของมารายห์ในอังกฤษ

มารายห์ แครี่ถูกเสนอชื่อเข้าชิงรางวัลแกรมมี่จากเพลง "Dreamlover" ในสาขา "Best Female Pop Vocal Performance" สำหรับปี 1994 และถูกเสนอชื่อในรางวัลเดี่ยวกันกับเพลง "Hero" ในปี 1995

## รายชื่อเพลง
เครดิตดัดแปลงจากliner notesของอัลบั้ม

**หมายเหตุ**
* "Without You" is a Badfinger cover (1970)

**Sample credits**
* "Dreamlover" contains a sample of The Emotions' "Blind Alley" (1972)
* "I've Been Thinking About You" contains a sample of Melvin Bliss' "Synthetic Substitution" (1973) and Slave's "Just a Touch of Love" (1979)

## ชาร์ต

### ชาร์ตรายสัปดาห์

### ชาร์ตปลายทศวรรษ

### ชาร์ตปลายปี

### ชาร์ตตลอดกาล

## การรับรองและยอดขาย

## อ้างอิง

**ผลงานที่อ้างอิง**

* 
* 

หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2536
หมวดหมู่:อัลบั้มเพลงของค่ายโคลัมเบียเรเคิดส์
กุศลและอกุศล

**กุศล** หมายถึง บุญ ความดี ความฉลาด

ในทสุตตรสูตร พระสารีบุตรกล่าวว่ารากเหง้าของกุศลมี 3 อย่าง คือ ความไม่โลภ ความไม่คิดประทุษร้าย และความไม่หลง

**อกุศล** (น นิบาต/อ- อุปสรรค (ไม่) + กุสล) หมายถึง บาป, ความชั่วร้าย, ไม่เป็นมงคล, ไม่ฉลาด, กรรมชั่ว ตรงกันข้ามกับ **[[กุศล]]** ซึ่งแปลว่า ความดี

ใน**สัมมาทิฏฐิสูตร** พระสารีบุตรอธิบายว่า อกุศล คือ
# ปาณาติบาต หมายถึง การทำชีวิตให้ตกล่วง
# อทินนาทาน หมายถึง การถือเอาของที่เขามิได้ให้ โดยอาการขโมย, ลักทรัพย์
# กาเมสุมิจฉาจาร หมายถึง ความประพฤติผิดในกาม
# มุสาวาท หมายถึง คำโกหก
# ปิสุณาวาจา หมายถึง คำส่อเสียด
# ผรุสวาจา หมายถึง คำหยาบ
# สัมผัปปลาปะ หมายถึง คำพูดเพ้อเจ้อ
# อภิชฌา หมายถึง การเพ่งเล็งอยากได้ของเขา
# พยาบาท หมายถึง การคิดร้ายผู้อื่น
# มิจฉาทิฐิ หมายถึง ความเห็นผิด
รากเหง้าแห่งอกุศลข้างต้นเรียกว่า **อกุศลมูล** ได้แก่ โลภะ โทสะ และโมหะ

พระสารีบุตรอธิบายสรุปว่า เมื่อใด พระอริยสาวกรู้ชัดอกุศลและรากเหง้าแห่งอกุศลอย่างนี้ รู้ชัดกุศลและรากเหง้าแห่งกุศลอย่างนี้ เมื่อนั้น ย่อมละอนุสัยคือราคะ บรรเทาอนุสัยคือปฏิฆะ ถอนอนุสัยคือทิฐิและมานะที่ว่า **เป็นเรา** โดยประการทั้งปวง ละอวิชชาได้แล้ว ทำวิชชาให้เกิดขึ้น แล้วเป็นผู้ทำที่สุดแห่งทุกข์ได้ในปัจจุบันนี้เอง ด้วยเหตุเพียงเท่านี้ พระอริยสาวกก็ชื่อว่ามีสัมมาทิฏฐิ มีความเห็นตรง มีความเลื่อมใสอันแน่วแน่ในธรรม มาสู่พระสัทธรรมนี้

## อ้างอิง
; เชิงอรรถ

; บรรณานุกรม

* พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* พระพรหมคุณาภรณ์ (ประยุทธ์ ปยุตฺโต), พจนานุกรมพุทธศาสน์ ฉบับประมวลศัพท์
* 

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
สุดสาคร (ภาพยนตร์การ์ตูน)

**สุดสาคร** เป็นภาพยนตร์การ์ตูนแนวแฟนตาซี ผจญภัย ที่กำกับโดย ปยุต เงากระจ่าง และนับเป็นภาพยนตร์การ์ตูนขนาดยาวเรื่องแรกของประเทศไทย ออกฉายครั้งแรกเมื่อวันที่ 13 เมษายน พ.ศ. 2522 เนื้อหาในภาพยนตร์เรื่องนี้สร้างจากวรรณคดีเรื่องพระอภัยมณีของสุนทรภู่ ตั้งแต่ตอนกำเนิดสุดสาครไปจนถึงการเดินทางตามหาพระอภัยมณี ภายหลังกรมวิชาการ กระทรวงศึกษาธิการได้นำภาพในภาพยนตร์เรื่องนี้ไปจัดพิมพ์เป็นหนังสือสำหรับให้เยาวชนอ่านในโรงเรียนด้วยปังปัง

## เรื่องย่อ
ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่าง ๆ ให้สุดสาคร จนสุดสาครมีอายุได้ 3 ขวบ สุดสาครจึงออกเดินทางตามหาพระบิดา (พระอภัยมณี) ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลา 7 วัน 7 คืน จนเกือบจะเสียท่า แต่ที่สุดแล้วก็รอดมาได้ด้วยความช่วยเหลือจากพระฤๅษีเกาะแก้วพิสดาร  

หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองการเวก เจ้าเมืองการเวกได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผืเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป

## อ้างอิง

* Lent, John A. (April 1997). "A Screw Here, a Crank There". *Animation World Magazine*, Issue 2.1.
* Danutra, Pattara and Himes, Robert (January 1, 2004). "Payut Ngaokrachang: The Master of Thai Animations" , Thai Film Foundation .

## ดูเพิ่ม
* พระอภัยมณี
* ปยุต เงากระจ่าง
* ตัวละครในพระอภัยมณี

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันไทยที่ออกฉายในปี พ.ศ. 2522
หมวดหมู่:การ์ตูนไทย
หมวดหมู่:แอนิเมชันไทย
หมวดหมู่:ภาพยนตร์แอนิเมชันไทย
หมวดหมู่:มรดกภาพยนตร์ของชาติ
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ไทยในคริสต์ทศวรรษ 1970
เหรียญ 20 บาท

**เหรียญชนิดราคา 20 บาท** เป็นเหรียญบาทที่มีในประเทศไทย แต่ไม่ได้เป็นเหรียญที่ใช้งานเป็นหลักของไทย ซึ่งเหรียญชนิดราคา 20 บาทนี้จะออกในรูปเหรียญกษาปณ์ที่ระลึก ตัวอย่างเช่น เนื่องในโอกาสพระราชพิธีต่างๆ  เช่น พระราชพิธีฉลองสิริราชสมบัติครบ 50 ปีกาญจนาภิเษก, พระราชพิธีมหามงคลเฉลิมพระชนมพรรษา 70 พรรษา, พระราชพิธีมหามงคลเฉลิมพระชนมพรรษา 6 รอบ, พระราชพิธีสมโภชเดือนและขึ้นพระอู่พระองค์เจ้าทีปังกรรัศมีโชติ พระราชพิธีฉลองสิริราชสมบัติครบ 60 ปี และ วันประสูติครบรอบ 100 ปี สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี เป็นต้น โดยสามารถใช้ชำระหนี้ได้ตามกฎหมายคราวละไม่เกิน 500 บาท หรือ 25 เหรียญ

• 120 ปี การตรวจเงินแผ่นดิน 2418 - สำนักงานตรวจเงินแผ่นดิน 2538
• ฉลองสิริราชสมบัติครบ 50 ปี กาญจนาภิเษก 9 มิถุนายน 2539
• มหามงคลเฉลิมพระชนมพรรษา 6 รอบ 5 ธันวาคม 2542
• พระราชพิธีฉลองสิริราชสมบัติครบ 60 ปี 9 มิถุนายน 2549

## ดูเพิ่ม
* ธนบัตร 20 บาท

หมวดหมู่:หน่วยเงินในประเทศไทย
คอนแทร็คเตอร์ เอ็มแอนด์วาย

**คอนแทร็คเตอร์ เอ็มแอนด์วาย** เป็นการ์ตูนญี่ปุ่นในนิตยสารบูมที่พึ่งออกในเล่ม 20 ปัจจุบันยังไม่ออกแบบรวมเล่ม เนื่องจากจัดพิมพ์ได้แค่ไม่กี่ตอน เขียนโดยอากิระ อะคัทสึกิ

## เรื่องย่อ
เกิดมหันตภัยใต้ทะเลขึ้นที่เกาะซากุระซากิ เด็กหนุ่มในชมรมข่าวของร.ร. ที่ชื่อซากุราบะ โคตะ ได้ถูกคลื่นกระหน่ำแต่ก็ได้รับการช่วยเหลือจากเบียคโกะ ยูนะ คอนแท็คเตอร์คนรับใช้ของ สึซาคุ มิโคโตะ ซึ่งศัตรูที่จะมาทำลายโคตะคือไซไกสต์ แล้วมิโกโตะก็เข้าจู่โจมไซไกส์ที่จะเล่นงานโคตะอย่างไม่รีรอ พอมาถึงงานวันคริสต์มาส ยูนะได้สัญญาณว่าจะมีไซไกส์มาบุกทำลาย ซึ่งก็มีจริงๆ ในการต่อสู้ครั้งนี้ ทำให้โคตะรู้ว่า คอนแท็คเตอร์ต่อสู้กับไซไกส์เพื่อปกป้องผู้คนที่บริสุทธิ์ ไม่ได้สู้เพื่อชื่อเสียงหรือเงินทอง จนเมื่อบุรุษแผ่นดินไหวปรากฏ คิกกะน้องสาวของโคตะก็บอกว่ามันคือไซไกส์บุรุษแผ่นดินไหว

## ตัวละคร
* สึซาคุ มิโคโตะ
* เบียคโกะ ยูนะ
* ซากุราบะ โคตะ
* ซากุราบะ คิกกะ

## รายชื่อตอน

หมวดหมู่:การ์ตูนญี่ปุ่น
ร่าย

**ร่าย**เป็นร้อยกรองแบบหนึ่ง มีสี่ประเภทได้แก่ ร่ายยาว ร่ายสุภาพ ร่ายดั้น และร่ายโบราณ

## ความหมายและลักษณะ

ร่าย คือ คำประพันธ์ประเภทร้อยกรองแบบหนึ่งที่แต่งง่ายที่สุด และมีฉันทลักษณ์น้อยกว่าร้อยกรองประเภทอื่น ถ้าพิจารณาให้ดีจะพบว่าร่ายมีลักษณะใกล้เคียงกับคำประพันธ์ประเภทร้อยแก้วมาก เพียงแต่กำหนดที่คล้องจองและบังคับวรรณยุกต์ในบางแห่ง

## กำเนิดและวิวัฒนาการ

**พระสารประเสริฐ (ตรี นาคะประทีป)** สันนิษฐานว่าร่ายเป็นของไทยแท้ มีมาแต่สมัยพ่อขุนรามคำแหง ด้วยปรากฏหลักฐานครั้งแรกในวรรณคดีสุโขทัยคือสุภาษิตพระร่วง และต่อมาจึงปรากฏเป็นรูปเป็นร่างขึ้นในวรรณคดีอยุธยาเรื่องโองการแช่งน้ำในสมัยสมเด็จพระรามาธิบดีที่ 1

'''พระยาอุปกิตศิลปสาร (นิ่ม กาญจนาชีวะ)''' สันนิษฐานว่าร่ายเป็นของไทยแท้ เพราะคนไทยนิยมพูดเป็นสัมผัสคล้องจอง ดังปรากฏประโยคคล้องจองในสำนวนศิลาจารึกพ่อขุนรามคำแหง กาพย์พระมุนีเดินดงของภาคเหนือ และคำแอ่วของภาคตะวันออกเฉียงเหนือ นอกจากนี้ยังสันนิษฐานว่า คำว่า "ร่าย" ตัดมาจาก "ร่ายมนต์" สังเกตจากโองการแช่งน้ำที่มีร่ายดั้นปรากฏเป็นเรื่องแรกและมีเนื้อหาเป็นคำประกาศในการดื่มน้ำสาบาน

วิวัฒนาการของร่ายน่าจะเริ่มจากสำนวนคล้องจองในศิลาจารึกและความนิยมพูดคล้องจองของคนไทยแต่โบราณ ในบทที่พระภิกษุใช้เทศนาก็ปรากฏลักษณะการคล้องจองอยู่ เป็นการรับส่งสัมผัสจากวรรคหน้าไปยังวรรคถัดไป โดยไม่ได้กำหนดความสั้นยาวของพยางค์อย่างตายตัว ซึ่งลักษณะนี้ใกล้เคียงกับร่ายประเภท "ร่ายยาว" มากที่สุด จึงมีการสันนิษฐานว่า ร่ายยาวเป็นร่ายที่เกิดขึ้นในอันดับแรกสุด ต่อมาจึงเกิด "ร่ายโบราณ" ซึ่งกำหนดจำนวนพยางค์และจุดสัมผัมคล้องจองตายตัว และตามมาด้วย "ร่ายดั้น" ซึ่งมีการประยุกต์กฎเกณฑ์ของโคลงดั้นเข้ามา สุดท้ายจึงเกิด "ร่ายสุภาพ" ซึ่งมีการประยุกต์กฎเกณฑ์ของโคลงสุภาพเข้ามา

## ประเภท

ร่ายมีสี่ประเภท เรียงลำดับตามการกำเนิดจากก่อนไปหลังได้ ดังนี้:

# ร่ายยาว
# ร่ายโบราณ
# ร่ายดั้น
# ร่ายสุภาพ

## ฉันทลักษณ์ของร่าย

### 1. ร่ายยาว

ไฟล์:Raiyao.jpg

ร่ายยาว คือ ร่ายที่ไม่กำหนดจำนวนคำในวรรคหนึ่ง ๆ แต่ละวรรคจึงอาจมีคำน้อยมากแตกต่างกันไป การสัมผัส คำสุดท้ายของวรรคหน้าสัมผัสกับคำหนึ่งคำใดในวรรคถัดไป จะแต่งสั้นยาวเท่าไรเมื่อจบนิยมลงท้ายด้วยคำว่า แล้วแล นั้นแล นี้เถิด โน้นเถิด ฉะนี้ ฉะนั้น ฯลฯ เป็นต้น

### 2. ร่ายโบราณ

ไฟล์:Raiboran.jpg

ร่ายโบราณ คือ ร่ายที่กำหนดให้วรรคหนึ่งมีคำห้าคำเป็นหลัก บทหนึ่งต้องแต่งให้มากกว่าห้าวรรคขึ้นไป การสัมผัส คำสุดท้ายของวรรคหน้าสัมผัสกับคำที่หนึ่ง สอง หรือสาม คำใดคำหนึ่งของวรรคถัดไป และยังกำหนดอีกว่า หากส่งด้วยคำเอก ต้องสัมผัสด้วยคำเอก คำโทก็ด้วยคำโท คำตายก็ด้วยคำตาย ในการจบบทนั้น ห้ามไม่ให้ใช้คำที่มีรูปวรรณยุกต์ประสมอยู่เป็นคำจบบท อาจจบด้วยถ้อยคำ และอาจแต่งให้มีสร้อยสลับวรรคก็ได้

### 3. ร่ายดั้น

ไฟล์:Raidan.jpg

ร่ายดั้น คือ ร่ายที่กำหนดคำในวรรคและการสัมผัสเหมือนร่ายโบราณ แต่ไม่เคร่งเรื่องการรับสัมผัสระหว่างชนิดคำ คือ คำเอกไม่จำเป็นต้องรับด้วยคำเอก เป็นต้น ส่วนการจบบท ใช้บาทที่สามและสี่ของโคลงดั้นมาปิดท้ายบท และอาจแต่งให้มีคำสร้อยสลับวรรคก็ได้

### 4. ร่ายสุภาพ

ไฟล์:Raisuphap.jpg

ร่ายสุภาพ คือ ร่ายที่กำหนดคำในวรรคและการสัมผัสเหมือนร่ายดั้นทุกประการ ส่วนการจบบท ใช้โคลงสองสุภาพจบ และนิยมมีคำสร้อยปิดท้ายด้วย และอาจแต่งให้มีคำสร้อยสลับวรรคก็ได้

## อ้างอิง

* พระยาอนุมานราชธน. (2515). **การศึกษาวรรณคดีในแง่วรรณศิลป์.** กรุงเทพฯ: บรรณาคาร.

* พระยาอุปกิตศิลปสาร. (2514). **ชุมนุมนิพนธ์ อ.น.ก.** กุรงเทพฯ: โรงพิมพ์ของคุรุสภา.

* ราชบัณฑิตยสถาน. (2546). **พจนานุกรมฉบับราชบัณฑิตยสถาน พ.ศ. 2542.** กรุงเทพฯ: นานมีบุ๊คส์พับลิเคชั่นส์.
เมอร์รีคริสต์มาส (อัลบั้มมารายห์ แครี)

**เมอร์รีคริสต์มาส** () คืออัลบั้มคริสต์มาสของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 1 พฤศจิกายน ค.ศ. 1994 โดยโคลัมเบียเรเคิดส์ มีทั้งเพลงแต่งใหม่และเพลงคัฟเวอร์

เมอร์รีคริสต์มาสเข้าชาร์ตบิลบอร์ด 200 ที่อันดับ 30 ด้วยยอดขาย 45,000 ในสัปดาห์แรก สามารถไต่ชาร์ทได้สูงสุดอันดับ 3 และสามารถอยู่ในชาร์ทบิลบอร์ด 200 ได้นาน 13 สัปดาห์ และสามารถเข้าชาร์ทใหม่ได้อีก 3 ครั้ง โดยในปี 2005 มียอดขายรวม 5 ล้านชุดในอเมริกาและ 16 ล้านชุดทั่วโลก
ในอัลบั้มนี้มีเพลงดังอย่าง "ออลไอวอนต์ฟอร์คริสต์มาสอีสยู" ที่สามารถขึ้นชาร์ทอันดับ 2 ในอังกฤษ

## รายชื่อเพลง
### แผ่นมาตรฐาน
# "Silent Night" (Fr. Josef Mohr, Franz X. Gruber) – 3:41 
# "All I Want for Christmas Is You" (Mariah Carey, Walter Afanasieff) – 4:01 
# "O Holy Night" (Adolphe Adam) – 4:27 
# "Christmas (Baby Please Come Home)" – 2:35 
# "Miss You Most (at Christmas Time)" (Carey, Afanasieff) – 4:32 
# "Joy to the World" (Handel, Lowell Mason, Isaac Watts, Hoyt Axton) – 4:20 
# "Jesus Born on This Day" (Carey, Afanasieff) – 3:43 
# "Santa Claus Is Comin' to Town" (Carey, Afanasieff) – 3:24 
# "Hark! The Herald Angels Sing/Gloria (in Excelsis Deo)" (Charles Wesley/Traditional) – 3:01 
# "Jesus Oh What a Wonderful Child" – 4:26 
# "God Rest Ye Merry Gentlemen" – 1:18 (non-U.S. bonus track) 

### แผ่น ดูออลดิสก์
;Disc 1 audio
# "Silent Night"
# "All I Want for Christmas Is You"
# "O Holy Night"
# "Christmas (Baby Please Come Home)"
# "Miss You Most (at Christmas Time)"
# "Joy to the World"
# "Jesus Born on This Day"
# "Santa Claus Is Comin' to Town"
# "Hark! the Herald Angels Sing/Gloria (in Excelsis Deo)"
# "Jesus Oh What a Wonderful Child"
# "God Rest Ye Merry Gentlemen" 
# "Santa Claus Is Comin' to Town" (anniversary mix) – 2:45

;Disc 2 DVD
# "Santa Claus Is Comin' to Town" (anniversary mix)
# "All I Want for Christmas Is You" 
# "Miss You Most (at Christmas Time)"
# "All I Want for Christmas Is You" (So So Def remix)
# "Joy to the World" (celebration mix)
# "O Holy Night"
# "All I Want for Christmas Is You" (black-and-white version)
# "Joy to the World"

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตตลอดกาล

## การรับรองและยอดขาย

}}

## ประวัติการวางจำหน่าย

## อ้างอิง

หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2537
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงวันคริสต์มาส
007 พยัคฆ์ร้ายเหนือเมฆ

***007 พยัคฆ์ร้ายเหนือเมฆ*** () เป็นภาพยนตร์แนวสายลับฉายเมื่อปี ค.ศ. 1979 เป็นภาพยนตร์เรื่องที่สิบเอ็ดใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่สี่ ร่วมกับ โลอิส ไชล์ส, ไมเคิล ลอนสเดล, ริชาร์ด คีลและกูริน คลีรี เป็นการกำกับภาพยนตร์บอนด์ครั้งที่สามและครั้งสุดท้ายของ ลูอิส กิลเบิร์ต ในภาพยนตร์ บอนด์สืบสวนการขโมยกระสวยอวกาศ เขาได้ไปพบกับฮิวโก แดรกซ์ เจ้าของบริษัทผลิตกระสวยอวกาศ และ ดร. ฮอลลี กูดเฮด นักวิทยาศาสตร์อวกาศ บอนด์ติดตามเบาะแสจากแคลิฟอร์เนียไปถึงเวนิซ, รีโอเดจาเนโร, ป่าดิบชื้นแอมะซอนและในอวกาศ ที่นั่นบอนด์ได้หยุดยั้งแผนที่จะกวาดล้างประชากรโลกและสร้างมนุษยชาติขึ้นมาใหม่ด้วยชนชาติปกครอง

## เรื่องย่อ
**เจมส์ บอนด์** (Roger Moore) จะถูกส่งไปสืบสวนเรื่องผู้ก่อการร้ายลึกลับที่ขโมยกระสวยอวกาศ ทำให้บอนด์สืบสาวตัวไปถึงฮิวโก้ แดร็กซ์ (Michael Lonsdale) เจ้าของกิจการผลิตชิ้นส่วนกระสวยอวกาศ และพบกับ ดร.หญิง ฮอลลี่ กู๊ดเฮด (Lois Chiles) นักวิทยาศาสตร์วิจัยด้านอวกาศ ซึ่งเธอก็เป็น CIA มาสืบเรื่องราวของแดร็กซ์ด้วยเช่นกัน บอนด์ได้แกะรอยไปตามสถานที่ต่างๆ ได้แก่ รัฐแคลิฟอร์เนีย เวนิส อิตาลี รีโอเดจาเนโร และป่าอะเมซอน และท้ายที่สุดในอวกาศ ซึ่งเป็นที่ๆ อยู่ของเผ่าพันธุ์มนุษย์รุ่นใหม่ก่อนที่แดร็กซ์จะฆ่าล้างเผ่าพันธุ์มนุษย์บนโลก

## ตัวละครหลัก

## เกร็ด
* เป็นเจมส์ บอนด์ ภาคที่อาจเรียกได้ว่าหลุดโลก (Surreal) ที่สุด เพราะฉากไคลแมกซ์ของเรื่องต้องไปต่อสู้ถึงบนสถานีอวกาศ ทั้งนี้เนื่องจากได้อิทธิพลจากภาพยนตร์เรื่อง Star Wars ซึ่งกำลังโด่งดังเป็นกระแสอยู่ขณะนั้น

## ดูเพิ่ม
* รายชื่อภาพยนตร์เจมส์ บอนด์

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2522
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในเวนิส
หมวดหมู่:ภาพยนตร์ที่ถ่ายทำในรีโอเดจาเนโร
หมวดหมู่:ภาพยนตร์ที่ถ่ายทำในประเทศอาร์เจนตินา
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่ถ่ายทำในรัฐฟลอริดา
หมวดหมู่:ภาพยนตร์ที่ถ่ายทำในประเทศกัวเตมาลา
หมวดหมู่:ภาพยนตร์ที่มีฉากในเวนิส
หมวดหมู่:ภาพยนตร์เกี่ยวกับเหล่านาวิกโยธินสหรัฐ
ท่าอากาศยานนานาชาติกลาสโกว์

**ท่าอากาศยานนานาชาติกลาสโกว์** (Glasgow International Airport) ตั้งอยู่ใกล้กับเมืองเพรสลีย์ และเรนฟริว ในเรนฟริวไชร์ รองรับการจราจรทางอากาศของเมืองกลาสโกว์ โดยอยู่ห่างจากตัวเมืองไปทางตะวันตกประมาณ 13 กิโลเมตร (8 ไมล์) เป็นท่าอากาศยานที่ใหญ่ที่สุดของสก็อตแลนด์ และเป็นท่าอากาศยานหลักของโลแกนแอร์

## สายการบิน
* คอนติเนนตัล แอร์ไลน์
* เคแอลเอ็ม
** เคแอลเอ็ม ให้บริการโดย เคแอลเอ็ม ซิตีฮ๊อปเปอร์
* ซูมแอร์ไลน์
* ธอมสันฟลาย
* บริติช แอร์เวย์
** บริติช แอร์เวย์ ให้บริการโดย โลแกนแอร์
** บริติช แอร์เวย์ ให้บริการโดย บีเอ ซิตีฟลายเออร์
* บีเอ็มไอ
** บีเอ็มไอ เรจินัล
** บีเอ็มไอเบบี
* ปากีสถานอินเตอร์เนชั่นเนลแอร์ไลน์
* พีกาซัสแอร์ไลน์
* ฟลายโกลบสแปน
* ฟลายบี
* ยูเอสแอร์เวย์
* เวอร์จิ้น แอตแลนติก แอร์เวย์
* เอสเอเอส
* อีซีย์เจ็ต
* เอมิเรตส์
* แอร์เบอร์ลิน
* แอร์มอลตา
* แอร์ลินกัส
* ไอซ์แลนด์แอร์

## อ้างอิง

ก
หมวดหมู่:ท่าอากาศยานที่ก่อตั้งในปี พ.ศ. 2475
ท่าอากาศยานเอดินบะระ

**ท่าอากาศยานเอดินบะระ** (t) หรือเรียกโดยทั่วไปว่า เทิร์นเฮาส์ (Turnhouse) ตั้งอยู่ที่เมืองเอดินบะระ สกอตแลนด์ ห่างจากตัวเมืองไปทางตะวันตกประมาณ 13 กิโลเมตร (8 ไมล์) เป็นท่าอากาศยานที่มีขนาดใหญ่เป็นอันดับที่ 8 ของสหราชอาณาจักร

## สายการบิน
* คอนติเนนตัล แอร์ไลน์
* เคแอลเอ็ม
* เจ็ต2ดอตคอม
* เซ็นทรัลวิงส์
* เดลต้า แอร์ไลน์
* นอร์เวเจียนแอร์ชัทเติล
* บริติช แอร์เวย์
** บริติช แอร์เวย์ ให้บริการโดย โลแกนแอร์
* บีเอ็มไอ
** บีเอ็มไอเบบี
* ฟลายโกลบสแปน
* ฟลายบี
* ฟินน์แอร์
* โมนาชแอร์ไลน์
* เยอรมันวิงส์
* ไรอันแอร์
* ลุฟต์ฮันซา
* ไวเดอโร
* สก็อตแอร์เวย์
* สแกนดิเนเวียนแอร์ไลน์ซิสเต็ม
* สเตอร์ลิงแอร์ไลน์
* อีซีย์เจ็ต
* แอร์ทรานแซท
* แอร์ฟรานซ์
** แอร์ฟรานซ์ ให้บริการโดย ซิตีเจ็ต
* แอร์ลินกัส
* แอร์อารานน์

## อ้างอิง

อ
หมวดหมู่:ท่าอากาศยานที่ก่อตั้งในปี พ.ศ. 2459
เอดินบะระ
เจ้าอาวาส

**เจ้าอาวาส** คือพระภิกษุซึ่งได้รับแต่งตั้งให้ดำรงตำแหน่งผู้ปกครองวัด มีหน้าที่ปกครองดูแลอำนวยกิจการทุกอย่างเกี่ยวกับวัด กฎหมายกำหนดให้วัดหนึ่งมีเจ้าอาวาสรูปหนึ่ง แต่จะมีรองเจ้าอาวาส ผู้ช่วยเจ้าอาวาสได้หลายรูปตามควรแก่ฐานะของวัด เจ้าอาวาสเป็น
พระสังฆาธิการ และเป็นเจ้าพนักงานตามประมวลกฎหมายอาญา  
เจ้าอาวาสมีหน้าที่ดังนี้
* บำรุงรักษาวัด จัดกิจการ และศาสนสมบัติของวัดให้เป็นไปด้วยดี
* ปกครองและสอดส่องให้บรรพชิต และคฤหัสถ์ที่มีอยู่หรือพำนักอาศัยในวัดนั้นปฏิบัติตามพระธรรมวินัย กฎมหาเถรสมาคม ข้อบังคับ ระเบียบ หรือคำสั่งของมหาเถรสมาคม
* เป็นธุระในการอบรมและสั่งสอนพระธรรมวินัย แก่บรรพชิตและคฤหัสถ์
* ให้ความสะดวกตามสมควรในการทำบุญทำกุศล
เจ้าอาวาสมีอำนาจดังนี้
* ห้ามบรรพชิต และคฤหัสถ์ที่มิรับอนุญาตจากเจ้าอาวาสเข้าไปอยู่อาศัยในวัด
* สั่งให้บรรพชิต และคฤหัสถ์ที่ไม่อยู่ในโอวาทของเจ้าอาวาสออกไปเสียจากวัด
* สั่งให้บรรชิต และคฤหัสถ์ที่มีอยู่ หรือพำนักอาศัยอยู่ในวัด ทำงานภายในวัดหรือให้ทำทัณฑ์บนหรือขอขมาโทษ ในกรณีบรรพชิตหรือศิษย์วัดนั้นประพฤติผิดคำสั่งเจ้าอาวาส ซึ่งได้สั่งโดยชอบด้วยพระธรรมวินัย กฎมหาเถรสมาคม ข้อบังคับ ระเบียบหรือคำสั่งของมหาเถรสมาคม

## ดูเพิ่ม
* พระสังฆาธิการ

## อ้างอิง

* เจ้าอาวาส 

## แหล่งข้อมูลอื่น
* พระราชบัญญัติคณะสงฆ์ พ.ศ. 2505 มาตรา 36 - 39

*
หมวดหมู่:คำศัพท์ศาสนาพุทธ
พระราชาคณะ

[200px|thumb|left|ในการพระราชทานสมณศักดิ์ชั้นพระราชาคณะขึ้นไป [พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จในการพระราชทานด้วยพระองค์เองหรือจะทรงพระกรุณาโปรดเกล้าให้ผู้แทนพระองค์เป็นผู้มอบแทน]]
**พระราชาคณะ** หมายถึงพระภิกษุที่ได้รับสถาปนาหรือแต่งตั้งให้มีสมณศักดิ์ตั้งแต่ชั้นสามัญจนถึงชั้นสมเด็จพระราชาคณะ ในสมัยกรุงศรีอยุธยาเรียกว่า **พระสังฆราชาคณะ** หมายความว่าเจ้าคณะผู้ปกครองสงฆ์ ต่อมาในสมักรุงรัตนโกสินทร์เปลี่ยนเป็นพระราชาคณะ ความหมายยังคงเดิม มีคำนำหน้าราชทินนามว่าพระ แต่ภาษาชาวบ้านเรียกกันว่าเจ้าคุณหรือ **ท่านเจ้าคุณ** ถ้าเป็นสมเด็จพระราชาคณะเรียกว่า **ท่านเจ้าประคุณ** แยกเป็นลำดับ ดังนี้

# สมเด็จพระราชาคณะ (ชั้นสุพรรณบัฏ = จารจารึกราชทินนามลงแผ่นทอง)
# พระราชาคณะเจ้าคณะรอง (ชั้นหิรัญบัฏ = จารจารึกราชทินนามลงแผ่นเงิน)
# พระราชาคณะเจ้าคณะรอง (ชั้นสัญญาบัตร = แผ่นกระดาษ - ตั้งแต่ชั้นธรรมลงมา)
# พระราชาคณะชั้นธรรม
# พระราชาคณะชั้นเทพ
# พระราชาคณะชั้นราช
# พระราชาคณะชั้นสามัญ
* พระราชาคณะปลัดขวา-ปลัดซ้าย-ปลัดกลาง (พระสมุหวรคณิสสรสิทธิการ วัดพระเชตุพนฯ เป็นพระราชาคณะปลัดกลาง รูปแรก) พระราชาคณะฐานานุกรมในสมเด็จพระสังฆราช สกลมหาสังฆปริณายก
* พระราชาคณะ รองเจ้าคณะภาค
* พระราชาคณะ เจ้าคณะจังหวัด
* พระราชาคณะ รองเจ้าคณะจังหวัด
* พระราชาคณะชั้นสามัญเปรียญ ฝ่ายวิปัสสนาธุระ
* พระราชาคณะชั้นสามัญเปรียญ ป.ธ.9 - ป.ธ.8 - ป.ธ.7 - ป.ธ.6 - ป.ธ.5 - ป.ธ.4 - ป.ธ.3
* พระราชาคณะชั้นสามัญเทียบเปรียญ ฝ่ายวิปัสสนาธุระ
* พระราชาคณะชั้นสามัญเทียบเปรียญ
* พระราชาคณะชั้นสามัญยก ฝ่ายวิปัสสนาธุระ
* พระราชาคณะชั้นสามัญยก

พระราชาคณะสามารถแต่งตั้งฐานานุกรมได้ ตามจำนวนที่ระบุไว้ในสัญญาบัตร ยกเว้นพระราชาคณะชั้นสามัญ สามารถแต่งตั้งฐานานุกรมได้ 3 ตำแหน่ง พระปลัด, พระสมุห์, พระใบฎีกา ไม่มีระบุไว้ในสัญญาบัตรพระราชาคณะแต่สามารถแต่งตั้งได้เป็นขนบธรรมเนียมปฏิบัติมาอย่างยาวนาน
200px|thumb|left|พระราชาคณะสามารถแต่งตั้งฐานานุกรมได้ตามจำนวนที่ระบุไว้ในสัญญาบัตร

## อ้างอิง

## ดูเพิ่ม
* สมณศักดิ์
* ฐานานุกรม

*
หมวดหมู่:คำศัพท์ศาสนาพุทธ
บ้านเฉวง

**บ้านเฉวง** อาจหมายถึง
* บ้านเฉวง - ชื่อหมู่บ้านในตำบลบ่อผุด อำเภอเกาะสมุย จังหวัดสุราษฎร์ธานี ปัจจุบันแบ่งเป็นสอง หมู่บ้าน ได้แก่ 
** บ้านเฉวงน้อย
** บ้านเฉวงใหญ่
นักธรรมชั้นเอก

**นักธรรมชั้นเอก** (ชื่อย่อ น.ธ.เอก; ) เป็นระดับการศึกษาพุทธศาสนาในประเทศไทย แผนกธรรม โดยเป็นระดับปริญญาตรีของการศึกษาพระสงฆ์ สามเณรในประเทศไทย แบ่งชั้นเรียนออกเป็น 3 ชั้น คือ นักธรรมชั้นตรี นักธรรมชั้นโท และนักธรรมชั้นเอก ทั้ง 3 ชั้นนี้เป็นการศึกษาสำหรับฝ่ายพระภิกษุสามเณรโดยเฉพาะ

## วิชาที่ใช้ในการสอบ
# **วิชาเรียงความแก้กระทู้ธรรม** วิชานี้กำหนดให้ผู้เรียนเขียนอธิบายพุทธศาสนสุภาษิตตามภูมิความรู้ 
# **วิชาธรรมวิจารณ์**
# **วิชาพุทธานุพุทธประวัติ**
# **วิชาวินัยมุขและพระราชบัญญัติคณะสงฆ์**

## อ้างอิง

* บุญเชิด กิตติธรางกูร, อธิบายวิชาธรรม สำหรับนักธรรมและธรรมศึกษาชั้นโท, ฝ่ายการศึกษาสงเคราะห์ กองพุทธศาสนศึกษา สำนักงานพระพุทธศาสนาแห่งชาติ 

## ดูเพิ่ม
* แม่กองธรรมสนามหลวง
* การสอบสนามหลวง

หมวดหมู่:ภิกษุชาวไทย
หมวดหมู่:การศึกษา
หอก

**หอก** เป็นอาวุธชนิดหนึ่ง ซึ่งใช้มาแต่โบราณในหลายพื้นที่ของโลก
[thumb|upright=0.6|อาวุธหอกของ[ฮอปไลต์ จาก สงครามกรีก-เปอร์เซีย]]

## หอกในยุคโบราณ

ในยุคแรก ๆ พบหอกเป็นเพียงไม้แหลม ต่อมา พบหอกส่วนมากเป็นหินปลายแหลมนำมาผูกติดกับท่อนไม้ ซึ่งจะพบในยุคหินเก่า ในขณะที่ในยุคหินใหม่นั้นจะมีการเหลาปลายหอกให้แหลมขึ้น ใช้ในการล่าสัตว์ต่าง ๆ เป็นส่วนใหญ่

หอกในสงครามมีหลายแบบ และใช้กันมากอย่างแพร่หลาย มีลักษณะคล้ายกับทวนแต่หอกจะมีความยาวด้ามจับสั้นกว่า และใช้ต่อสู้กันบนภาคพื้นดิน หอกนั้นมีหลายแบบ เช่น หัวหอกแบบกางเขน หัวหอกแบบ L

หัวหอกแบบกางเขน เรียกกันแบบสั้น ๆ ว่า หอกกางเขน มีลักษณะหัวหอกคล้ายสัญลักษณ์กางเขน เป็นอาวุธที่มีอณุภาพสูงกว่าหัวหอกแบบธรรมดามาก ทำให้มีประโยชน์มากในการรบ เพราะจุดเสียเปรียบของอาวุธประเภทหอกก็คือ หากใช้การโจมตีโดยการแทง จะสร้างบาดแผลกับคู่ต่อสู้ได้น้อยมาก หรือเพียงคู่ต่อสู้ปัดเบี่ยงการโจมตีได้เพียงเล็กน้อยก็ไม่สามารถทำอันตรายใดๆได้แล้ว จึงมีการพัฒนาหัวหอกแบบใหม่โดยการทำหัวหอกให้เป็นรูปสัญลักษณ์กางเขน ซึ่งทำให้สามารถสร้างบาดแผลหรือความเสียหายได้มาก เพราะส่วนที่เพิ่มเติมเข้ามานั้นมีความคมพอๆกับมีด ทำให้สามารถแทงและสร้างบาดแผลได้มากมาย เช่นการแทงโดยใช้หอก การแทงโดยใช้คมหอกกางเขน (ส่วนที่เพิ่มเข้ามา) หรือแม้แต่การใช้คมหอกกางเขนเชือดเฉือนศัตรู รับคมดาบของศัตรู เป็นต้น

ส่วนหัวหอกแบบ L มีลักษณะใกล้เคียงกับหอกกางเขน เพียงแต่ตัดส่วนคมด้านหนึ่งออกเท่านั้น แต่ส่วนเรื่องการใช้งานนั้นก็ไม่ต่างกันเท่าไหร่นัก
หมวดหมู่:หอก
โทนี มอนตานา

**โทนี มอนตานา** () เป็นตัวละครจากหนังเรื่อง สการ์เฟซ (Scarface) ภาพยนตร์ในปี 1983 โดยเป็นราชาพ่อค้ายาเสพติดจากคิวบา ซึ่งแสดงโดย อัล ปาชิโน และโทนีเป็นตัวละครจากวิดีโอเกม Scarface: The World is Yours วิดีโอเกมในปี 2006 ให้เสียงโทนี มอนตานา โดย อังเดร โซกรีซโซ

## ประวัติ
โทนี มอนตานา เกิดวันที่ 14 มกราคม ค.ศ. 1940 ณ เมือง อาบานา ประเทศคิวบา ได้เข้ามาใน ไมอามีหลังจาก ติดคุกใน คิวบา มา 5 ปี จากนั้นเขาก็ถูกส่งไปค่ายกักตัว"ฟรีดอม ทาวน์"หลังจากนั้น เขาก็ พัฒนา อาณาจักรของเขาเรื่อยๆจนกลายเป็นสุดยอด พ่อค้ายาเสพติดในไมอามี

## อ้างอิง

หมวดหมู่:ตัวละครภาพยนตร์
หมวดหมู่:ตัวละครชาวคิวบา
หมวดหมู่:ตัวละครชาวอเมริกันเชื้อสายฮิสแปนิกและลาติโน
หมวดหมู่:ตัวละครที่เป็นทหาร
หมวดหมู่:ตัวละครที่เป็นนักสูบบุหรี่
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่ถูกทำให้เสียโฉม
หมวดหมู่:ตัวละครที่ถูกฆาตกรรม
หมวดหมู่:ตัวละครในบันเทิงคดีจากไมแอมี
สมเด็จพระราชาคณะ

**สมเด็จพระราชาคณะ** เป็นสมณศักดิ์รองจากสมเด็จพระสังฆราช สูงกว่าพระราชาคณะเจ้าคณะรอง มีคำนำหน้าราชทินนามว่า "สมเด็จ" 
แต่เดิมนั้นสมเด็จพระราชาคณะเป็นตำแหน่งพระสังฆาธิการชั้นเจ้าคณะใหญ่มาตลอด จนกระทั่งมีการแยกออกมาเมื่อมีพระราชบัญญัติคณะสงฆ์ พ.ศ. 2484 ปัจจุบัน มีสมเด็จพระราชาคณะดำรงตำแหน่งเจ้าคณะใหญ่ฝ่ายมหานิกาย 4 รูป และเจ้าคณะใหญ่คณะธรรมยุต 1 รูป และทรงดำรงตำแหน่งเป็นสมเด็จพระสังฆราชด้วย

สมเด็จพระราชาคณะ ณ ปัจจุบัน มีทั้งหมด 8 รูป (ไม่รวมสมเด็จพระสังฆราช) แบ่งเป็นมหานิกาย 5 รูป และธรรมยุติกนิกาย 3 รูป ดังนี้

## สมเด็จพระราชาคณะในปัจจุบัน
### มหานิกาย

### ธรรมยุติกนิกาย

## สมเด็จพระราชาคณะที่ราชทินนามอื่น

## คำศัพท์ที่ใช้กับสมเด็จพระราชาคณะ
คำสรรพนามที่บุคคลทั่วไปใช้แก่สมเด็จพระราชาคณะ เป็นแบบแผนแต่ก่อนมีดังนี้
* คำสรรพนามบุรุษที่ 1 *เกล้ากระผม* (ชาย) *ดิฉัน* (หญิง)
* คำสรรพนามบุรุษที่ 2 *พระเดชพระคุณท่านเจ้าประคุณ*/*พระเดชพระคุณท่านเจ้าพระคุณ*
* คำสรรพนามบุรุษที่ 3 *ท่าน*

## อ้างอิง